# Dataudvekslingssamarbejde mellem Region Hovedstaden og Aarhus Kommune, Sociale forhold og Beskæftigelse (MSB)

**Formål med dataudveksling**

Region Hovedstaden gennemfører et forskningsstudie af stress i Danmark.

Forskningsstudiet startede d. 15.10.2024 og forventes afsluttet d. 15.10.2034.

Hovedformålet med undersøgelsen er at belyse omfanget af stress i Danmark og vurdere effekten af forskellige, kommunale tilbud til stressramte. Undersøgelsen vil omfatte følgende delelementer:

1. Kortlægning af omfanget af stress i de Danmark de sidste 10 år samt virksomhedsrettede tiltag forud for sygemeldingen.
2. Undersøgelse af korttids- og langtidseffekter af sygemelding for stress.
3. Vurdere effekten af kommunale og regionale behandlingstilbud på sygefravær og risiko for tilbagefald.
4. At kunne pege de mest virksomme behandlinger af stressramte på baggrund af studiets resultater.

Undersøgelsen bygger både på data fra Danmarks Statistik og på data, der trækkes ud af kommunernes fagsystemer. Sociale forhold og Beskæftigelse har på vegne af Aarhus Kommune indvilliget i at levere data fra beskæftigelsessystemet Fasit.

**Hjemmel for videregivelse af oplysninger**

GDPR Art 6, 1, litra e. og art. 9, stk. 2, litra j

Databeskyttelseslovens §§ 10 og 11

**Behandling af oplysninger**

Region Hovedstaden bekræfter at:

* At oplysningerne alene vil blive behandlet i statistisk eller videnskabeligt øjemed.
* At de modtagne oplysninger er nødvendige for modtagerens undersøgelse.
* At formidlingen af resultaterne fra undersøgelsen, sker på en sådan måde, at det ikke er muligt at identificere enkeltpersoner.
* At oplysningerne ved undersøgelsens afslutning vil blive slettet, anonymiseret, tilintetgjort eller tilbageleveret, således at det efterfølgende ikke er muligt at identificere fysiske personer ud fra oplysningerne eller i kombination med andre oplysninger. Data opbevares sikkert og i henhold til Region Hovedstadens retningslinjer.

**Dataansvarlig**

Region Hovedstaden

Bispebjerg og Frederiksberg Hospital Arbejds- og Miljømedicinsk Afdeling Bispebjerg Bakke 23, Indgang 20F 2400 København NV

Følgende data om aktuelle og sygemeldte borgere udveksles:

* Navn
* Personnummer
* Sygefraværsdata
* Oplysninger fra kommunernes journaliseringssystem for sygemeldte, der blandt andet indeholder oplysningsskema, samtalenotater, lægeerklæring, oplysning om A-kasse mv.

Navn og personnummer er nødvendige for at kunne koble data til øvrige, relevante registre, blandt andet Landspatientregistret og Lægemiddelregistret.

Sygefraværsdata anvendes til at fastslå start- og slutdato for sygemelding med stress samt at undersøge arbejdsmarkedstilknytning både før og efter sygefraværsperioden.

Oplysningsskemaet anvendes, da den sygemeldte her blandt andet angiver sygemeldingsårsag samt hvilke tiltag, der er foretaget på arbejdspladsen forud for sygemeldingen.

Oplysninger fra samtaler med sagsbehandler giver information om, hvilke kommunale stresstiltag, der er foretaget samt evt. supplerende, privat behandling.

Oplysninger fra lægeerklæringer belyser sagen lægeligt og fastslår diagnose.